അടിസ്ഥാനമില്ലാത്ത ചര്ച്ചകളാണ് നിലവില് നടക്കുന്നത്. ഏകപക്ഷീയമായ തീരുമാനങ്ങള് എക്സൈസ് കൈക്കൊള്ളില്ല സംസ്ഥാനത്തെ കെഎസ്ആര്ടിസി ഡിപ്പോകളിലെ മദ്യവില്പനയില് പ്രതികരണവുമായി എക്സൈസ് മന്ത്രി തിരുവനന്തപുരം: സംസ്ഥാനത്തെ കെഎസ്ആര്ടിസി ഡിപ്പോകളിലെ മദ്യവില്പനയില് പ്രതികരണവുമായി എക്സൈസ് മന്ത്രി എം.വി ഗോവിന്ദന്. അടിസ്ഥാനമില്ലാത്ത ചര്ച്ചകളാണ് നിലവില് നടക്കുന്നത്. ഏകപക്ഷീയമായ തീരുമാനങ്ങള് എക്സൈസ് കൈക്കൊള്ളില്ല.ഇത് സംബന്ധിച്ച് ആലോചന നടന്നിട്ടില്ലെന്നും മന്ത്രി എം.വി ഗോവിന്ദന് പറഞ്ഞു. എന്നാല് കെഎസ്ആര്ടിസി ഡിപ്പോകളില് ഒഴിഞ്ഞുകിടക്കുന്ന മുറികള് വാടകയ്ക്ക് നല്കുന്ന വിവരം എല്ലാ വകുപ്പുകളെയും അറിയിച്ചെന്നും ഒപ്പം ബെവ്കൊയെയും അറിയിച്ചിരുന്നതായാണ് ഗതാഗത മന്ത്രി ആന്റണി രാജു മുന്പ് ഈ വിഷയത്തില് പ്രതികരിച്ചത്. മദ്യവില്പന ആരംഭിക്കാനുളള സന്നദ്ധത ബെവ്കൊ അറിയിച്ചതായും ഇത് കെഎസ്ആര്ടിസിയില് ടിക്കറ്റ് ഇതര വരുമാനം വര്ദ്ധിപ്പിക്കാനാണെന്നും മന്ത്രി പറഞ്ഞിരുന്നു. കെഎസ്ആര്ടിസിയില് ടിക്കറ്റിതര വരുമാനമുണ്ടാക്കാന് പമ്ബുകളില് മറ്റ് വാഹനങ്ങള്ക്ക് ഇന്ധനം നിറയ്ക്കാനും അനുമതി നല്കിയിരുന്നു. കെഎസ്ആര്ടിസിയില് ബിവറേജസ് ഔട്ട്ലറ്റുകള് തുടങ്ങുമെന്ന വാര്ത്ത പ്രചരിച്ചതോടെ ശക്തമായി എതിര്ത്തും അനുകൂലിച്ചും വിവിധ നേതാക്കളടക്കം പ്രതികരിച്ചിരുന്നു. ഇതിന് പിന്നാലെയാണ് എക്സൈസ് മന്ത്രി പ്രതികരിച്ചത്.